钦定古今图书集成/历象汇编/岁功典/第027卷 > 上元进诗〈并序〉 蔡襄
## 钦定古今图书集成/历象汇编/岁功典/第027卷 > 上元进诗〈并序〉 蔡襄

伏睹元夕，法驾特御端门，宣谕臣僚曰：“上元观灯，不为游赏，盖与民共乐也。” 臣职在文字，恭惟德音宣布睿旨，感诗人揄扬盛美之私，辄成短章，上干宸览。

叠耸青峰宝炬森，端门初晚翠华临。宸游不为三元
夜，乐事还同万众心。天上清光留此夕，人间和气阁
春阴。要知尽作华封祝，四十年来惠爱深。